*BOSNA I HERCEGOVINA БOСНA И ХEРЦEГOВИНA*

*FEDERACIJA BOSNE I HERCEGOVINE ФEДEРAЦИJA БOСНE И HEРЦEГOВИНE*

*PARLAMENT FEDERACIJE ПAРЛAMEНT ФEДEРAЦИJE*

*PREDSTAVNIČKI/ZASTUPNIČKI DOM ПРEДСTAВНИЧКИ ДOM*

Broj: 01-02-599/20

Sarajevo, 02.07.2020. godine

**Z A P I S N I K**

**12.REDOVITE SJEDNICE ZASTUPNIČKOGA DOMA PARLAMENTA FEDERACIJE BIH, održane 23.06.2020. godine**

Online sjednica je počela u 12.09.

Sjednicom je predsjedao predsjedatelj Zastupničkoga doma Parlamenta Federacije BiH Mirsad Zaimović.

Predsjedatelj Zaimović pozdravio je zastupnice i zastupnike, goste kao i predstavnike akreditiranih medijskih kuća koji prate rad sjednice.

Temeljem evidencije Stručne službe, predsjedatelj je konstatirao da sjednici nazoči dovoljan broj zastupnika za kvalitetan rad i odlučivanje.

Zapisnici 10. redovite sjednice i 6. izvanredne sjednice usvojeni su bez primjedbi.

Prešlo se na izmjene i dopune dnevnoga reda.

U raspravi su sudjelovali: Damir Mašić, Nasiha Pozder i Azra Hadžić-Bećirspahić.

Data je stanka od pet minuta radi karatkih konzulatacija oko dnevnoga reda.

Vlada FBiH povukla je Prijedlog Zakona o izmjenama i dopuni Zakona o inspekcijama.

Prihvaćen je prijedlog Kluba zastupnika SBB da se Izvješće o radu Vlade Federacije BiH za 2019. godinu i Izvješće o radu Federalnog ministarstva unutarnjih poslova za razdoblje od 01.01.- do 31.12.2019. godine i Informacija o stanju sigurnosti na području Federacije BiH za razdoblje siječanj-prosinac 2019. godine razmatraju u dnevnome redu odmah poslije zakona. Prihvaćen je prijedlog Kluba zastupnika Naša stranka da se u dnevni red uvrste točke Prijedlog Rezolucije o prevenciji i smanjenju i suzbijanju COVID-19 u Federaciji BiH i Prijedlog Deklaracije o zaštiti rijeka u Federaciji BiH, predlagateljice Sanele Klarić.

S 74 glasa za, bez glasova protiv i s jednim suzdržanim glasom, usvojen je sljedeći:

D N E V N I R E D

1. Prijedlog Zakona o jedinstvenom registru pristojbi i naknada u Federaciji BIH - skraćeni postupak,
2. Prijedlog Zakona o izmjenama i dopunama Zakona o faktoringu – skraćeni postupak,
3. Nacrt Zakona o izmjenama i dopunama Zakona o prodaji stanova na kojima postoji stanarsko pravo,
4. Nacrt Zakona o provođenju odluka sudova,
5. Nacrt Zakona o likvidacijskom postupku,
6. Izvješće o radu Vlade Federacije BiH za 2019. godinu,
7. a)Izvješće o radu Federalnog ministarstva unutarnjih poslova za razdoblje od 01.01.- do 31.12.2019. godine;

b) Informacija o stanju sigurnosti na području Federacije BiH za razdoblje siječanj-prosinac 2019. godine,

8. Prijedlog Programa rada Zastupničkoga doma Parlamenta Federacije BiH,

9. a) Informacija Federalnog ministarstva energije, rudarstva i industrije o aktivnostima u

postupku izdavanja Energetske dozvole za izgradnju VE “Gradina” gospodarskom

društvu VE GRADINA d.o.o. Tomislavgrad,

b) Informacija Federalnog ministarstva energije, rudarstva i industrije o aktivnostima u

postupku izdavanja Energetske dozvole za izgradnju VE “BALJCI” gospodarskom

društvu “TOMKUP” d.o.o. Tomislavgrad,

c) Informacija Federalnog ministarstva energije, rudarstva i industrije o aktivnostima u

postupku izdavanja Energetske dozvole za izgradnju VE PAKLINE 2 gospodarskom

društvu KAMEN-DENT d.o.o. Mostar,

d) Informacija Federalnog ministarstva energije, rudarstva i industrije o aktivnostima u

postupku izdavanja Energetske dozvole za izgradnju VE ORLOVAČA gospodarskog

društva HB WIND d.o.o. Livno,

e) Informacija Federalnog ministarstva energije, rudarstva i industrije o aktivnostima u

postupku izdavanja Energetske dozvole za izgradnju VE IVOVIK gospodarskog

društva VE IVOVIK d.o.o. Sarajevo,

10. Prijedlog Odluke o prihvaćanju zaduženja po Ugovoru o zajmu između BiH i Europske

banke za obnovu i razvitak za realizaciju projekta gradskih prometnica Sarajevo,

11. Odluka o izdvajanju sredstava u Fond solidarnosti Federacije BiH za 2020. godinu,

12. a) Izvješće o radu za 2016. godinu Sarajevoputevi d.d. Sarajevo,

b) Izvješće o poslovanju za 2017. godinu Sarajevoputevi d.d. Sarajevo;

c) Izvješće o radu za 2018. godinu Sarajevoputevi d.d. Sarajevo

13.Izbori i imenovanja,

14. Prijedlog Rezolucije o prevenciji i smanjenju i suzbijanju COVID-19 u Federaciji BiH,

predlagateljica: Sanela Klarić,

15.Prijedlog Deklaracije o zaštiti rijeka u Federaciji BiH, predlagateljica: Sanela Klarić.

1. **Prijedlog Zakona o jedinstvenom registru pristojbi i naknada u Federaciji BIH** - skraćeni postupak,

Prijedlog Zakona utvrdila je Vlada FBiH.

Prijedlog Zakona razmatrala su mjerodavna radna tijela i dostavila izvješća.

Ispred Zakonodavno-pravnog povjerenstva obrazlagao je Albin Muslić.

Ispred Odbora za ekonomsku i financijsku politiku obrazlagao je Husein Rošić.

Prije otvaranja pretresa, predsjedatelj je, temeljem članka 172. stavak 3. Poslovnika kazao da se ne radi o složenom i opsežnom Prijedlogu Zakona, te pozvao zastupnike da se očituju hoće li će se razmatrati po skraćenome postupku, a što je s 56 glasova za, jednim glasom protiv i s osam suzdržanih glasova usvojeno.

U raspravi su sudjelovali: Jasmina Zubić i Alma Kratina.

S 66 glasova za, bez glasova protiv i s osam suzdržanih glasova, usvojen je Prijedlog Zakona o jedinstvenom registru pristojbi i naknada u Federaciji BIH.

1. **Prijedlog Zakona o izmjenama i dopunama Zakona o faktoringu** – skraćeni postupak,

Prijedlog Zakona utvrdila je Vlada FBiH.

Prijedlog Zakona razmatrala su mjerodavna radna tijela i dostavila izvješća.

Ispred Odbora za ekonomsku i financijsku politiku obrazlagao je Husein Rošić.

Ispred Zakonodavno-pravnog povjerenstva obrazlagao je Albin Muslić.

Prije otvaranja pretresa, predsjedatelj je, temeljem člakna 172. stavak 3. Poslovnika kazao da se ne radi o složenom i opsežnom Prijedlogu Zakona, te pozvao zastupnike da se očituju hoće li će se razmatrati po skraćenom postupku, a što je s 56 glasova za, jednim glasom protiv i s osam suzdržanih glasova usvojeno.

U raspravi je sudjelovala Jasmina Zubić.

Ispred Federalnog ministarstva financija na neka postavljena pitanja odgovorio je Jasmin Rustemi.

S 57 glasova za, bez glasova protiv i s 11 suzdržanih glasova, usvojen je Prijedlog Zakona o izmjenama i dopunama Zakona o faktoringu.

1. **Nacrt Zakona o izmjenama i dopunama Zakona o prodaji stanova na kojima postoji stanarsko pravo**,

Nacrt Zakona utvrdila je Vlada FBiH.

Nacrt Zakona razmatrala su mjerodavna radna tijela i dostavila izvješća.

Ispred Odbora za prostorno uređenje, stambeno komunalnu politiku, ekologiju i turizam obrazlagala je Nasiha Pozder.

Ispred Odbora za denacionalizaciju i privatizaciju obrazlagao je Ivica Pavković.

S 66 glasova za, bez glasova protiv i s šest suzdržanih glasova, usvojen je sljedeći:

Z A K LJ U ČA K

Zastupnički dom Parlamenta FBiH prihvaća Nacrt Zakona o izmjenama i dopunama Zakona o prodaji stanova na kojima postoji stanarsko pravo, te smatra da može poslužiti kao temelj za izradu Prijedloga zakona.

Zadužuje se predlagatelj da organizira i provede javnu raspravu u trajanju od 60 dana.

Zadužuje se predlagatelj da prilikom izrade Prijedloga zakona ima u vidu sve sugestije, primjedbe i prijedloge iznesene u raspravi kao i one koje su dostavljene ili će bit dostavljene u pisanoj formi.

1. **Nacrt Zakona o provođenju odluka sudova,**

Nacrt Zakona utvrdila je Vlada FBiH.

Nacrt Zakona razmatrala su mjerodavna radna tijela i dostavila izvješća.

U raspravi su sudjelovali: Alma Kratina i Elzina Pirić.

S 69 glasova za, bez glasova protiv i s jednim suzdržanim glasom, usvojen je sljedeći:

Z A K LJ U Č A K

Zastupnički dom Parlamenta FBiH prihvaća Nacrt Zakona o provođenju odluka sudova, te smatra da može poslužiti kao temelj za izradu Prijedloga zakona.

Zadužuje se predlagatelj da prilikom izrade Prijedloga zakona ima u vidu sve sugestije, primjedbe i prijedloge iznesene u raspravi kao i one koje su dostavljene ili će bit dostavljene u pisanoj formi.

1. **Nacrt Zakona o likvidacijskom postupku**

Nacrt Zakona utvrdila je Vlada FBiH.

Nacrt Zakona razmatrala su mjerodavna radna tijela i dostavila izvješća.

U raspravi je sudjelovala Alma Kratina.

S 70 glasova za, usvojen je sljedeći:

Z A K LJ U Č A K

Zastupnički dom Parlamenta FBiH prihvaća Nacrt Zakona o likvidacijskom postupku, te smatra da može poslužiti kao temelj za izradu Prijedloga zakona.

Zadužuje se predlagatelj da prilikom izrade Prijedloga zakona ima u vidu sve sugestije, primjedbe i prijedloge iznesene u raspravi kao i one koje su dostavljene ili će bit dostavljene u pisanoj formi.

1. **Izvješće o radu Vlade Federacije BiH za 2019. godinu,**

Izvješće o radu Vlade FBiH dostavila je Vlada Federacije BiH.

Izvješće su razmatrala mjerodavna radna tijela i dostavila izvješća.

Ispred Vlade dodatno obrazloženje dao je premijer Fadil Novalić.

U raspravi su sudjeloavali: Sabina Ćudić, Damir Mašić, Irfan Čengić, Dževad Adžem, Jasmina Zubić, Albin Muslić, Lana Prlić, Mirsad Čamdžić, Samer Rešidat, Osman Ćatić, Amer Obradovć, NIhad Čolpa, Asim Kamber, Nijaz Helez, Miomirka Melank, Adnan Efendić, Zlatko Ercegović I premijer Novalić.

Data je stanka do 16.15.

Nakon stanke, nastavilo se s radom, te je predsjedatelj pozvao zastupnike da se očituju o Izvješću o radu Vlade Federacije BiH za 2019. godinu.

Nakon glasovanja i dodatne prozivke predsjedatelja putem listinga, s 54 glasa za, 29 glasova protiv i s jednim suzdržanim glasom, Zastupnički dom prihvatio je Izvješće o radu Vlade Federacije BiH za 2019. godinu.

1. **a) Izvješće o radu Federalnog ministarstva unutarnjih poslova za razdoblje od 01.01.- do 31.12.2019. godine;**

**b) Informacija o stanju sigurnosti na području Federacije BiH za razdoblje siječanj-prosinac 2019. godine,**

Izvješće je dostavilo Federalno ministarstvo unutarnjih poslova.

Ispred Povjerenstva za sigurnost obrazlagao je Damir Mašić.

U raspravi su sudjelovali: Irfan Čengić, i ministar Aljoša Čampara, koji je dao odgovore na postavljena pitanja.

S 51 glasom za, sedam glasova protiv i s 13 suzdržanih glasova, Zastupnički dom prihvatio je Izvješće o radu Federalnog ministarstva unutarnjih poslova za razdoblje od 01.01.- do 31.12.2019. godine.

Zastupnički dom primio je k znanju Informaciju o stanju sigurnosti na području Federacije BiH za razdoblje siječanj-prosinac 2019. godine.

Povjerenstvo za sigurnost predložilo je zaključke. S 51 glasom za, bez glasova protiv i s 13 suzdržanih glasova, usvojeni su sljedeći:

Z A K LJ U Č C I

Zastupnički dom Parlamenta Federacije BiH izražava zabrinutost niskom razinom popune Federalne uprave policije i provedbom ranijih zaključaka Zastupničkoga doma Parlamenta Federacije BiH u svezi s istom. Nalaže se Vladi Federacije BiH da u suradnji sa FMUP-om i FUP-om sačini dinamički plan popune sukladno propisanim sistematizacijama.

Zastupnički dom Parlamenta Federacije BiH nalaže Vladi Federacije BiH da bez odlaganja riješi statusna pitanja v.d. ravnatelja FUP-a u dijelu pripadajućih materijalnih prinadležnosti za posao koji obavlja a sukladno Zakou o radu FBiH kojim je definirano da svako mora biti adekvatno plaćen za posao koji obavlja. Pripadajuće prinadležnosti odnosno plaće za posao koji obavlja v.d. ravnatelja FUP-a priznaju se i pripadaju od momenta ispunjavanja za imenovanje od strane Vlade Federacije BiH.

1. **Prijedlog Programa rada Zastupničkoga doma Parlamenta Federacije BiH,**

Prijedlog Programa rada utvrdio je Kolegij Doma.

Prijedlog su razmatrala mjerodavna radna tijela i dostavila izvješća.

U raspravi su sudjelovali: Sabina Ćudić, Damir Mašić, te predsjedatelj Zaimović.

Sa 52 glasa za, četiri glasa protiv i s 14 suzdržanih glasova, usvojen je Prijedlog Programa rada Zastupničkoga doma Parlamenta Federacije BiH.

1. **a) Informacija Federalnog ministarstva energije, rudarstva i industrije o aktivnostima u postupku izdavanja Energetske dozvole za izgradnju VE “Gradina” gospodarskom društvu VE GRADINA d.o.o. Tomislavgrad,**

**b) ) Informacija Federalnog ministarstva energije, rudarstva i industrije o**

**aktivnostima u postupku izdavanja Energetske dozvole za izgradnju VE**

**“BALJCI” gospodarskom društvu “TOMKUP” d.o.o. Tomislavgrad,**

**c) Informacija Federalnog ministarstva energije, rudarstva i industrije o**

**aktivnostima u postupku izdavanja Energetske dozvole za izgradnju VE**

**PAKLINE 2 gospodarskom društvu KAMEN-DENT d.o.o. Mostar,**

**d) Informacija Federalnog ministarstva energije, rudarstva i industrije o**

**aktivnostima u postupku izdavanja Energetske dozvole za izgradnju VE**

**ORLOVAČA gospodarskog društva HB WIND d.o.o. Livno,**

**e) Informacija Federalnog ministarstva energije, rudarstva i industrije o**

**aktivnostima u postupku izdavanja Energetske dozvole za izgradnju VE**

**IVOVIK gospodarskog društva VE IVOVIK d.o.o. Sarajevo,**

Informacije je dostavila Vlada Federacije BiH.

Informacije su razmatrala mjerodavna radna tijela i dostavila izvještaje.

U raspravi su sudjelovali: Sanela Klarić, Osman Ćatić, Alma Kratina, Irfan Čengić, Adnan Efendić, Nijaz Helez, Dževad Adžem, Sabina Ćudić i Damir Mašić.

S 57 glasova za, jednim glasom protiv i s 10 suzdržanih glasova, Zastupnički dom usvojio je zaključak o davanju prethodne suglasnosti u postupku izdavanja energetske dozvole za izgradnju VE GRADINA gospodarskom društvu VE Gradina d.o.o. Tomislavgrad.

S 54 glasa za, bez glasova protiv i s osam suzdržanih glasova, Zastupnički dom usvojio je zaključak o davanju prethodne suglasnosti u postupku izdavanja energetske dozvole za izgradnju VE PAKLINE 2 gospodarskom društvu KAMEN-DENT d.o.o. Mostar.

S 63 glasa za, bez glasova protiv i s šest suzdržanih glasova Zastupnički dom usvojio je zaključak o davanju prethodne suglasnosti u postupku izdavanja energetske dozvole za izgradnju VE “BALJCI” gospodarskom društvu “TOMKUP” d.o.o. Tomislavgrad**.**

S 67 glasova za, šest glasova protiv i s suzdržanih glasova Zastupnički dom usvojio je zaključak o davanju prethodne suglasnosti u postupku izdavanja energetske dozvole za izgradnju VE ORLOVAČA gospodarskog društva HB WIND d.o.o. Livno.

S 60 glasova za, jednim glasom protiv i s četiri suzdržans glasa Zastupnički dom usvojio je zaključak o davanju prethodne suglasnosti u postupku izdavanja energetske dozvole za izgradnju VE IVOVIK gospodarskog društva VE IVOVIK d.o.o. Sarajevo.

Klub zastupnika SDA, kao i Kluba zastupnika DF i zastupnik Helez predložili su zaključke.

S 61 glasom za, bez glasova protiv i s šest suzdržanih glasova, usvojeni su sljedeći:

Z A K LJ U Č C I

Potpuno se zabranjuje izgradnja malih hidroelektrana na cijeloj teritoriji Federacije BiH. Zadužuje se Vlada Federacije BiH da u naredna tri mjeseca analizira postojeće zakone kroz koje se tretira izgradnja MHE i upute u parlamentarnu proceduru izmjene i dopune zakona kroz koji će se zaštiti rijeke i okoliš kao i da se izvrši revizija svih do sada izdanih suglasnosti na MHE koje su izgrađene i one koje su u fazi izgradnje i da informaciju o tome dostave Parlamentu Federacije BiH.

1. **Prijedlog Odluke o prihvaćanju zaduženja po Ugovoru o zajmu između BiH i Europske banke za obnovu i razvitak za realizaciju projekta gradskih prometnica Sarajevo**

Prijedlog Odluke dostavila je Vlada Federacije BiH.

Prijedlog Odluke razmatrala su mjerodavna radna tijela i dostavila izvješća.

Ispred Odbora za ekonomsku i financijsku politiku obrazlagao je Husein Rošić.

Ispred Odbora za promet i komunikacije obrazlagao je Tahir Nuhić.

S 69 glasova za, bez glasova protiv i s jednim suzdržanim glasom, Zastupnički dom donio je Odluku o prihvatanju zaduženja po Ugovoru o zajmu između BiH i Europske banke za obnovu i razvitak za realizaciju projekta gradskih prometnica Sarajevo.

1. **Odluka o izdvajanju sredstava u Fond solidarnosti Federacije BIH za 2020. godinu,**

Prijedlog Odluke dostavila je Vlada Federacije BiH.

Prijedlog Odluke razmatrala su mjerodavna radna tijela i dostavila izvješća.

U raspravi su sudjelovali: Amela Kuskunović, Senaid Begić i ispred Vlade Federacije BiH Snježana Bodnaruk.

Zastupnički dom primio je k znanju obavještenje Vlade FBiH o donesenoj Odluci o izdvajanju sredstava u Fond solidarnosti Federacije BiH za 2020. godinu.

**12. a) Izvješće o radu za 2016. godinu Sarajevoputevi d.d. Sarajevo,**

**b) Izvješće o poslovanju za 2017. godinu Sarajevoputevi d.d. Sarajevo;**

**c) Izvješće o radu za 2018. godinu Sarajevoputevi d.d. Sarajevo**

Izvješća su razmatrala mjerodavna radana tijela i dostavila izvješća.

U raspravi je sudjelovao Nijaz Helez.

Nakon glasovanja i dodatne prozivke predsjedatelja putem listinga, s 57 glasova za, 17 glasova protiv i s osam suzdržanih glasova, usvojeno je Izvješće o radu za 2016. godinu Sarajevoputevi d.d. Sarajevo.

S 50 glasova za, sedam glasova protiv i s 13 suzdržanih glasova, usvojeno je Izvješće o radu za 2017. godinu Sarajevoputevi d.d. Sarajevo.

S 55 glasova za, osam glasova protiv i s 12 suzdržanih glasova, usvojeno je Izvješće o radu za 2018. godinu Sarajevoputevi d.d. Sarajevo.

**13.Izbori i imenovanja**

Povjerenstvo za izbor i imenovanje je 23.06.2020. godine razmatralo izbor članova u Parlamentarno povjerenstvo odgovornu za reviziju. Mladen Bošković ispred Povjerenstva dao je dodatno obrazloženje, te kazao da je iz Zastupničkoga doma izabrano sedam članova: Ivica Pavković, Marijan Klaić, Miralem Galijašević, Dženana Hodžić, Adis Arapović, Alma Kratina i Elvir Karajbić, iz Doma naroda: Aljoša Čampara, Jasmin Duvnjak, Tomislav Martinović, Ivo Tadić, Slađan Ilić, Drago Puzigaća i Aner Žuljević. Dogovoreno je da se za predsjednika Povjerenstva izabere Ivica Pavković, a zamjenika Aljoša Čampara.

U raspravi su sudjelovali: Irfan Čengić, Sabina Ćudić i Mirsad Zaimović.

S 59 glasova za, 10 glasova protiv i bez suzdržanih glasova, Zastupički dom donio je Odluku o izboru članova u Parlamentarno povjerenstvo odgovorno za reviziju.

**14. Prijedlog Rezolucije o prevenciji, smanjenju i suzbijanju COVID-a 19 u Federaciji BiH**

Zastupnica Sanela Klarić predložila je Prijedlog Rezolucije, te dala dodatno obrazloženje.

S 54 glasa za, jednim glasom protiv i s 10 suzdržanih glasova, usvojen je Prijedlog Rezolucije o prevenciji, smanjenju i suzbijanju COVID-a 19 u Federaciji BiH.

**15. Prijedlog Deklaracije o zaštiti rijeka u Federaciji BiH**

Zastupnica Sanela Klarić predložila je Prijedlog Rezolucije, te dala dodatno obrazloženje.

S 65 glasova za, dva glasa protiv i s tri suzdržana glasa, usvojen je Prijedlog Deklaracije o zaštiti rijeka u Federaciji BiH.

Prijedlog zaključaka predložila je zastupnica Alma Kratina.

S 52 glasa za, jednim glasom protiv i s tri suzdržana galsa, usvojen je sljedeći:

Z A K LJ U Č A K

Zastupnički dom traži žurnu raspodjelu pristigle pomoći medicinske opreme i sredstava koja je nedopustivo dugo zadržana bez završenih carinskih procedura nakon kojih bi trebala biti urgentno podijeljena medicinskim ustanovama u trenutnoj situaciji znatno pogoršane epidemiološke situacije u Federaciji BiH i RS-u u uvjetima pandemije izazvane korona virusom.

Predsjedatelj je zaključio rad 12. redovite sjedncie u 19.25.

Transkript i prijepis transkripta sjednice čine sastavni dio Zapisnika.

v. d. TAJNIKA PREDSJEDATELJ

ZASTUPNIČKOGA DOMA ZASTUPNIČKOGA DOMA

PARLAMENTA FEDERACIJE BIH PARLAMENTA FEDERACIJE BIH

Stela Ibrović Mirsad Zaimović